Diari Oficial de la Generalitat Valenciana


Sumari del DOGV 8793, del 20-04-2020 (2020/2643)

Notificació de la sentència dictada en el procediment de divorci contenciós número 288/2019.
--------------------------------------------------------------------------------------------

### Dades del document

Número de DOGV
:   8793

Data del DOGV
:   20-04-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/2643


Organisme emissor
:   Jutjat de Primera Instància Número 5 de Gandia

Tipus de document
:   Edicte

Notificació de la sentència dictada en el procediment de divorci contenciós número 288/2019. [2020/2643]  
En el present procediment família divorci contenciós [DIC] - 000458/2019, seguit a instàncies de José Luis Escrivá Escrivá contra Solange Almeida de Freitas, s'ha dictat sentència, que diu literalment:  
  
  
«Sentència núm. 288/2019  
Fonaments de dret  
Primer. [...]  
  
Segon. A la vista dels escrits de demanda, així com de les al·legacions efectuades per les parts en l'acte de judici i prova practicada on es confirma que la menor de facto resideix amb el seu pare, sense que hagen variat les circumstàncies tingudes en compte en el moment de dictar l'acte de mesures provisionals, és procedent acordar les mesures, ja amb caràcter definitiu, que van ser adoptades en l'acte de data 12 de juliol de 2019, si bé amb la precisió que es dirà respecte de l'exercici de la pàtria potestat, per ser les més beneficioses per a la menor el superior interés de la qual és el que ha de prevaldre en la decisió judicial, que seran les següents:  
1r. La pàtria potestat de la menor XXX l'ostentaran tots dos progenitors, si bé, donades les circumstàncies concurrents i que la mare no es troba en territori espanyol, serà exercida de manera exclusiva pel pare, José Luís Escrivá Escrivá, qui podrà efectuar a soles tots els tràmits administratius necessaris per a la menor, de conformitat amb el que s'estableix en l'article 156 del Codi Civil.  
2n. S'atribueix la guàrdia i custòdia de la menor XXX al pare, José Luis Escrivá Escrivá.  
3r. S'acorda que la menor XXX no podrà eixir del territori nacional d'Espanya si no és amb una autorització expressa i per escrit del pare, José Luis Escrivá Escrivá, i condicionat al fet que la menor torne a Espanya, on es fixa el seu lloc de residència. En el cas de no concórrer-hi aquests requisits, la menor només podrà eixir del territori d'Espanya amb autorització judicial a través del procediment corresponent.  
4t. S'estableix un règim de visites de la menor XXX amb la mare consistent en un cap de setmana al mes, que serà l'últim cap de setmana de cada mes, des del divendres a les 17.00 hores, i la recollirà al domicili patern, fins al diumenge a les 20.00 hores, i la reintegrarà al domicili patern. Aquest règim s'aplicarà durant tot l'any, tant en períodes ordinaris com de vacances.  
5é. S'estableix una pensió d'aliments a favor de la menor i a càrrec de la mare de 180 - al mes tenint en compte les necessitats de la menor exposades pel progenitor en la vista de les mesures provisionals i el resultat de l'esbrinament patrimonial acordat pel tribunal en la peça de mesures, on no va quedar acreditat que la demandada tinguera mitjans econòmics per a fer front a una pensió de major importe, i ja que aquest és suficient per a garantir el mínim vital d'XXX. Aquesta quantitat s'actualitzarà anualment d'acord amb l'IPC que es publique per l'organisme competent, i s'ingressarà per mesos anticipats els cinc primers dies de cada mes en el compte bancari que designe el pare. Les despeses extraordinàries seran abonades a mitges per tots dos progenitors.  
  
  
Dispositiva  
Estime la demanda interposada pel procurador, Rafael Nogueroles Peiró, en nom i representació de José Luís Escrivá Escrivá, i acorde la dissolució per causa de divorci del matrimoni format per José Luís Escrivá Escrivá i Salonge Almeida de Freitas (contret el 25.07.2011) amb tots els efectes legals inherents a aquest pronunciament, i com a mesures definitives que hauran de regir entre els progenitors i la seua filla XXX, les recollides en el fonament de dret segon d'aquesta resolució.  
  
Comuniqueu la prohibició d'eixida de la menor XXX del territori nacional d'Espanya si no és amb una autorització expressa i per escrit del pare, José Luis Escrivá Escrivá, a la Policia Nacional i Guàrdia Civil a l'efecte de prendre'n el degut registre a través dels oficis pertinents.  
No es realitza expressa imposició de les costes processals.  
Aquesta sentència és ferma. Comuniqueu-la al Registre Civil de Gandia, en el qual consta inscrit el matrimoni dels afectats, als efectes legals oportuns.  
Contra la present sentència pot interposar-se un recurs d'apel·lació.  
  
Aquesta és la meua sentència, que pronuncie, mane i signe.  
I trobant-se aquesta demandada, Solange Almeida de Freitas, amb NIE S-3016964-F, en parador ignorat, s'expedeix aquest edicte a fi que li servisca de notificació en forma.  
  
Gandia, 9 de desembre de 2019.- El lletrat de l'Administració de justícia: Vicente Miñana Llorens.